2. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΗΣ ΠΡΟΝΟΙΑΣ Αριθ. Ν.Ι.Α. 8647 της 12 Αυγ./10.9.1957 Περί καθορισμού της ιδιαιτέρας αμοιβής του Επιστημονικού Προσωπικού Νοσηλ. Ιδρυμάτων Ν.Δ. 2592/53. ΄Εχοντες υπ’ όψιν τας διατάξεις της παρ. 3 του άρθρ. 5 του υπ’ αριθ. 3623/56 Ν.Δ./τος «περί καθορισμού ορίων Ιατρικής αμοιβής κλπ.» αποφασίζομεν: 1.Καθορίζομεν την ιδιαιτέραν αμοιβήν των οργανικών Διευθυντών, Επιμελητών και των κεκτημένων ειδικότητος βοηθών Κλινικών και Εργαστηρίων των Γενικών Νοσοκομείων και Αυτοτελών Μαιευτηρίων Ν.Δ. 2592/53 άτινα διαθέτωσι κλίνας Α΄ και Β΄ θέσεων ως κάτωθι: Α΄ Παθολογικαί, Παιδιατρικαί και Καρδιολογικαί περιπτώσεις: Επί του εκάστοτε ισχύοντος τιμολογίου των νοσηλείων δια τας θέσεις πολυτελείας και Α΄ ποσοστόν 20%, δια την θέσιν Βα΄, ποσοστόν 15% και δια την θέσιν Β΄β΄ ποσοστόν 10%. Β΄ Χειρουργικαί και Γυναικολογικαί εν γένει επεμβάσεις Ουρολογικαί, Ορθοπεδικαί, Οφθαλμολογικαί και Ωτορινολαρυγγολογικαί: Δια τα εν Αθήναις, Πειραιεί και Θεσσαλονίκη λειτουργούντα Γενικά Νοσοκομεία και αυτοτελή Μαιευτήρια Ν.Δ. 2592/53. Θέσεις πολυτελείας και Α΄ α)Δι’ εξαιρετικώς μεγάλας και βαρείας επεμβάσεις από δραχ. 2.000 έως 3.500. β)Δια μεγάλας επεμβάσεις από δραχ. 1.500 έως και 2.500. γ)Δια μεσαίας επεμβάσεις από δραχ. 700 έως 1.200. δ)Δια μικράς επεμβάσεις από δραχ. 200 έως 500. Θέσεις Βα΄ και Ββ΄ α)Δι’ εξαιρετικώς μεγάλας και βαρείας επεμβάσεις από δραχ 1.500 έως 2.500. β)Δια μεγάλας επεμβάσεις 1.000 έως 2.000. γ)Δια μεσαίας επεμβάσεις 500 έως 800. δ)Δια μικράς επεμβάσεις 150 έως 350. Δια τα εν ταις λοιπαίς Περιφερείαις λειτουργούντα Γενικά Νοσοκομεία και αυτοτελή Μαιευτήρια Ν.Δ. 2592/53: Ορίζεται το αυτό τιμολόγιον μειωμένον κατά 25%. Γ΄ Μαιευτικαί επεμβάσεις εις αυτοτελή Μαιευτήρια Ν.Δ. 2592/53: Θέσεις Πολυτελείας και Α΄ 1.Τοκετός μετά επεμβάσεως (εμβρυουλκία, μετασχηματισμός, εξελκυσμός, κρανιοθρυψία κλπ.) και παρακολούθησις από δραχ. 800 έως 1.300 2.Τοκετός άνευ επεμβάσεως και παρακολούθησις από δραχ. 600   «      800 Θέσεις Βα΄ και Ββ΄ 1.Τοκετός μετά επεμβάσεως (εμβρυουλκία, μετασχηματισμός, εξελκυσμός, κρανιοθρυψία κλπ.) και παρακολούθησις από δραχ. 800 έως 1.000 2.Τοκετός άνευ επεμβάσεως και παρακολούθησις από δραχ. 500   «      700 Η εκτέλεσις τοκετού μετά Καισαρικής τομής υπάγεται εις το τιμολόγιον των μεγάλων χειρουργικών επεμβάσεων. Δ΄ Εργαστηριακαί εξετάσεις εν γένει 1.Επί του εκάστοτε ισχύοντος τιμολογίου των Εργαστηριακών εξετάσεων δια τας θέσεις Πολυτελείας και Α΄ 20%, δια την θέσιν Βα ποσοστόν 15% και δια την θέσιν Ββ΄ ποσοστόν 10%. 2.Αι ως άνω καθοριζόμεναι αμοιβαί κατά ποσοστόν και κατά περίπτωσιν αποτελούσιν την συνολικήν αμοιβήν των δικαιουμένων ταύτης εκ του οργανικού επιστημονικού προσωπικού των οικείων Κλινικών και εργαστηρίων, και κατανέμεται μεταξύ τούτου κατά ποσοστόν ως εξής: (Αντί της σελ. 581) Σελ. 581(α) Τεύχος 584-Σελ. 111 683 Διατίμηση Ιατρικών πράξεων 3.Ζ.ζ.1-2 α)Δια τους Διευθυντάς Κλινικών και Εργαστηρίων ποσοστόν 60%. β)Δια τους Επιμελητάς Κλινικών και Εργαστηρίων ποσοστόν 20%. γ)Δια τους βοηθούς Κλινικών και Εργαστηρίων ποσοστόν 20%. 3.Η ιδιαιτέρα αμοιβή καταβάλλεται, υπό των νοσηλευομένων εις τας κλίνας θέσεων, εις το Ταμείον του Ιδρύματος, επί πλέον των κεκανονισμένων νοσηλείων, εγχειρήτρων και εξετάστρων, επί τη εκδόσει του νομίμου τίτλου εισπράξεως εκ μέρους του Ιδρύματος (γραμμάτιον εισπράξεως) και αποδίδεται αύτη εις τους δικαιούχους Ιατρούς δια κανονικού χρηματικού εντάλματος πληρωμής εις το τέλος εκάστου μηνός ή διμήνου. 4.Εφ’ όσον οι οικείοι Διευθυνταί Κλινικών ή Εργαστηρίων επιθυμούσι την αύξησιν του καθοριζομένου ποσοστού αμοιβής των Επιμελητών και ειδικευομένων βοηθών των, δύναται να αυξηθή το ποσοστόν αυτών, εν’ αναλόγω μειώσει του ποσοστού αμοιβής των Διευθυντών προτάσει τούτων, δι’ αποφάσεως ημών. 5.Προκειμένου περί της αμοιβής του Επιστημονικού προσωπικού των Εργαστηρίων, δύναται να υπολογίζεται αύτη επί του συνόλου των εισπραττομένων παρ’ εκάστου Ιδρύματος δια τας πάσης φύσεως Εργαστηριακάς εξετάσεις, εκ των νοσηλευομένων εις τας κλίνας θέσεων και ουχί μεμονωμένως δι’ έκαστον Εργαστήριον, εφ’ όσον ήθελον ζητήσει τούτο από κοινού άπαντες οι δικαιούχοι Ιατροί των Εργαστηρίων εκάστου Ιδρύματος. 6.Επιτρέπομεν εις τους Ιατρούς, Υφηγητάς του Πανεπιστημίου Β. Κουτήφαρην, Θ. Βιτάλην και Δ. Κασκαρέλην όπως νοσηλεύωσιν εν τη Μαιευτική και Γυναικολογική Κλινική του Μαιευτηρίου «ΑΛΕΞΑΝΔΡΑ» ασθενείς της ιδιωτικής αυτών πελατείας με δικαίωμα εισπράξεως ιδιαιτέρας αμοιβής εκ των ασθενών τούτων. Η ιδιαιτέρα αμοιβή των ιδιωτών Ιατρών τούτων ορίζεται η προβλεπομένη δια τον οργανικόν Διευθυντήν της Κλινικής ταύτης μειωμένη κατά 20%. Εκ της αμοιβής ταύτης υποχρεούνται οι εν λόγω ιδιώται ιατροί όπως καταβάλλωσι 20% εις τον Επιμελητήν ή Επιμελητάς και 20% εις τον βοηθόν ή βοηθούς οίτινες ήθελον συμμετάσχει εις την επέμβασιν ή παρακολούθησιν της ασθενούς των. Ο τρόπος της εισπράξεως και αποδόσεως της αμοιβής των άνω ιδιωτών Ιατρών, καθορίζεται ο αυτός προς τον οριζόμενον δια την αμοιβήν του οργανικού Επιστημονικού Προσωπικού του Ιδρύματος. 7.Οι Δημόσιοι Υπάλληλοι, τα προστατευόμενα μέλη των οικογενειών αυτών και οι Πολιτικοί Συνταξιούχοι εξαιρούνται της υποχρεώσεως προς καταβολήν ιδιαιτέρας αμοιβής εις πάσας τας περιπτώσεις τας αναφερομένας εις την παρούσαν απόφασιν. Σελ. 582(α) Τεύχος 584-Σελ. 112 8.Τα Διοικητικά Συμβούλια των Ιδρυμάτων παρακαλούνται όπως παρακολουθήσωσι την πιστήν εφαρμογήν της παρούσης και εκδώσωσι τας αναγκαίας οδηγίας και διαταγάς προς τας αρμοδίας αυτών υπηρεσίας. Οι Διοικητικοί Διευθυνταί καθίστανται υπεύθυνοι δια την ανελλειπή, μεθ’ εκάστην εκκαθάρισιν των λογαριασμών απόδοσιν της εισπραττομένης αμοιβής εις τους δικαιούχους, υποβολήν αναλυτικής καταστάσεως εις την Διεύθυνσιν Νοσηλευτικών Ιδρυμάτων του καθ’ ημάς Υπουργείου, εν η να εμφαίνηται το ονοματεπώνυμον του υποχρέου ασθενούς, το είδος της επεμβάσεως, το ποσόν της καταβληθείσης παρ’ αυτού αμοιβής, το ονοματεπώνυμον των δικαιούχων Ιατρών και το ποσόν όπερ εισεπράχθη παρ’ ενός εκάστου τούτων. Πάσα προγενεστέρα απόφασις ημών παρέχουσα δικαίωμα εισπράξεως ιδιαιτέρας αμοιβής παρά του Επιστημονικού Προσωπικού των Νοσηλευτικών Ιδρυμάτων καταργείται. Δια της υπ’ αριθ. Ε.4α/5461 της 17 Απρ./9 Μαΐου 1964 αποφ. Υπ. Κοινωνικής Προνοίας (ΦΕΚ Β΄ 167) ωρίσθη ότι η ανωτέρω υπ’ αριθ. 8647/1957 απόφασις «εφαρμόζεται εφεξής και επί του επιστημονικού προσωπικού του Νοσηλευτικού Ιδρύματος Μετοχικού Ταμείου Στρατού». Δια της υπ’ αριθ. Γ4α/2551 της 8 Αυγ./15 Σεπτ. 1972 (ΦΕΚ Β΄ 716) απόφ. Υπ. Κοινων. Υπηρεσιών, αι διατάξεις της ανωτέρω υπ’ αριθ. Ν.Ι.Α. 8647/1957 αποφάσεως επεξετάθησαν εις το Νοσ. Νοσημάτων Θώρακος Αθηνών και το Κέντρον Νοσημάτων Θώρακος Βορείου Ελλάδος. Αποφάσεις οριζούσας αυξομειώσεις των οφειλωμένων αμοιβών δια την παροχήν ιατρικής συνδρομής βλ. και εν θέματι Ζε ανωτέρω σελ. 577 και εξής. Δια των υπ’ αριθ. Γ6α/9197 της 14 Ιουλ./12 Αυγ. 1966 (ΦΕΚ Β΄ 502) και 17α 4202 οίκ. της 1 Οκτ./5 Νοεμ. 1966 (ΦΕΚ Β΄ 644) αποφ. Υπ. Υγιεινής ωρίσθη ότι η δια της ανωτέρω αποφ. Ν.Ι.Α. 8647/1957 προβλεπομένη ιδιαιτέρα ιατρική αμοιβή έχει εφαρμογήν και δια τους Διευθυντάς Επιμελητάς και τους κεκτημένους ειδικότητα Βοηθούς Κλινικών και Εργαστηρίων των Νοσηλευτικών Ιδρυμάτων, των μη υπάγομένων εις τας διατάξεις του Ν.Δ. 2592/1953. Δια τα ποσοστά κατανομής βλ. κατωτ. αριθ. 5 και επ. 684 3.Ζ.ζ.2 Διατίμηση Ιατρικών πράξεων 